狂舞剑,妙鸣弓。助威彩凤媚玲珑。扫除冠毒丰功宴,众志成城跨险峰。
56、《画堂春春柳》
张文举
(一)
东风摇醒雨梳身,嫩黄漫透烟云。水边凝翠燕声欣,日色初匀。
掩尽眉前旧迹,敷平鬓上残痕。柳花开落自随人,何必相询。
(二)
牵风挽雨谢前尘,长亭似见留痕。未央宫暖梦归真,更待何人。
撩起当年浮影,散成今日烟云。灞桥飞絮又纷纷,恁处栖身。
(三)
风梳云洗屡呈新,蛮腰紧着罗裙。雨丝流翠满池春,漫散氤氲。
每把蛾眉相赠,常将碧玉他分。绿阴若得一层匀,怎道清贫。
57、《少年游.咏柳》
树韵
夭桃红杏两纷争,杨柳自青青。随风慢舞,含烟吐露,神气独安宁。
霜华重迫秋光老,唯愿有长情。万里晴空,一溪流水,斜照总相迎。
58、《临江仙.老树吟》
词/树韵
仰首碰天空自傲,牵云捉月如何?仙家田里一根禾,群山休笑我,风雨挂烟蓑。
根在红尘由不得,也将悲喜经过。春来秋去几狂歌。蹉跎惊梦醒,醒后亦婆娑。
59、《踏莎行·小院春光早》
文/叶紫
紫燕叽叽,炊烟袅袅。清晨小院醒来早。仲春时节拂和风,墙边杏树花开窕。
半盏清茶,几行诗稿。低吟曲韵情思妙。一方天地一方人,唯知莫让时光老。
60、《长相思·庚子春愁(新韵)》
辛永奎
(一)
风依依,柳依依。人世悲歌杜宇啼,桃园访客稀。
水凄凄,山凄凄。义士江城决战急,几时瘟鬼驱?
(二)
南水流,北水流。游客难登黄鹤楼,诗人日夜愁。
洞庭舟,西湖舟。大好风光无客游,早春悲似秋。
(三)
黄莺啼,杜鹃啼。春暖花开斗室居,风寒雨亦凄。
雁声低,溪声低。疫鬼全球仍未息,举刀飞马骑。
61、《【中吕·醉高歌带过红绣鞋】宅家有怀》
常有
(听)坊言顿感惊呀,(看)电视添些恐怕。一声号令传华夏,誓把(那)瘟魔灭杀。{带过}各地频传佳话,媪翁遵命宅家。手机一部览天涯。南庄寻玉姹,武大赏樱花。(怎比得)逆行天使花!
62、《【中吕·醉高歌带过红绣鞋】礼赞抗疫白衣天使》
白洁
新冠病毒嚣张,天使芳春素装。江城赴命凶神葬,何惧瘟灾祸殃。[带过]驱疫刀山敢上,悬壶救死扶伤,中西联手有良方。临危有志向,处险保安康,驱魔著丽章。